І менавіта па гэтай прычыне пілігрымка да Божай Маці Будслаўскай – мая самая любімая. Мы пяць дзён у дарозе, і за гэты час праходзім пешшу 150 кіламетраў. Фізічна гэта цяжка, але духоўна ты лунаеш… Больш за ўсё захапляе мужнасць пажылах пілігрымаў і вельмі радуюць дзеці, іх усмешкі. Я заўсёды тут сябе адчуваю маральна вельмі камфортна, паколькі мяне акаляюць добрыя, сумленныя людзі, якія гатовы дапамагчы кожную хвіліну. А як чакаюць нас у вёсках! Як шчыра вітаюць і смачна частуюць! І здаецца, што сустракаюць не пілігрымаў, а каралёў.